Patrekur og Kristján fara í nýja keppni
Úrslitakeppni Evrópumóts karlalandsliða í handknattleik árið 2020 verður haldin í þremur löndum, Svíþjóð, Noregi og Austurríki.
Þessar þrjár þjóðir ásamt Evrópumeisturum Spánar þurfa ekki að fara í undankeppni og taka þátt í úrslitakeppninni á næsta ári en evrópska handknattleikssambandið hefur ákveðið að þessar fjórir þjóðir mætist innbyrðis heima og að heiman í sérstakri keppni um EHF-Evrópubikarinn til undirbúnings fyrir EM.
Það verður kærkominn undirbúningur fyrir lærisveina Kristjáns Andréssonar og Patreks Jóhannessonar en þeir stýra landsliðum Svíþjóðar og Austurríkis. Leikirnir verða spilaðir á sama tíma og leikirnir í undankeppninni.
Á fimmtudaginn verður dregið í riðla í undankeppni Evrópumótsins í Þrándheimi í Noregi og þá skýrist það hverjir verða andstæðingar Íslendinga. Á EM 2020 taka 24 þjóðir þátt í úrslitakeppninni í fyrsta sinn og hefur þjóðunum 32 sem taka þátt í undankeppninni verið raðað niður í fjóra styrkleikaflokka.
1. styrkleikaflokkur: Frakkland, Króatía, Þýskaland, Danmörk, Slóvenía, H-Rússland, Ungverjaland, Makedónía.
2. styrkleikaflokkur: Rússland. Tékkland, Pólland, ÍSLAND , Serbía, Svartfjallaland, Bosnía, Holland, Portúgal.
3. styrkleikaflokkur: Lettland, Litháen, Sviss, Slóvakía, Úkraína, Ísrael, Tyrkland.
4. styrkleikaflokkur: Finnland, Belgía, Eistland, Grikkland, Rúmenía, Ítalía, Kosóvó, Færeyjar.
Tvær af þjóðunum þremur, Bosnía, Holland og Portúgal verða í 2. styrkleikaflokki og ein í 3. styrkleikaflokki.
Úrslitakeppni Evrópumóts karlalandsliða í handknattleik árið 2020 verður haldin í þremur löndum, Svíþjóð, Noregi og Austurríki.
Þessar þrjár þjóðir ásamt Evrópumeisturum Spánar þurfa ekki að fara í undankeppni.
Evrópska handknattleikssambandið hefur ákveðið að þessar fjórir þjóðir mætist innbyrðis heima og að heiman í sérstakri keppni um EHF-Evrópubikarinn til undirbúnings fyrir EM.
Það verður kærkominn undirbúningur fyrir lærisveina Kristjáns Andréssonar og Patreks Jóhannessonar en þeir stýra landsliðum Svíþjóðar og Austurríkis.
Á fimmtudaginn verður dregið í riðla í undankeppni Evrópumótsins í Þrándheimi í Noregi.